google/wiki40b huggingface dataset:
Middelhavslandene

Klima og natur

Landområdene rundt Middelhavet er preget av tørre, varme og lange somre og våte, milde vintre. Denne klimatypen, som ofte kalles middelhavsklima, finner man flere steder i verden.
Klimaet egner seg godt for å dyrke druer, oliven, fiken, sitron, appelsin, mandel og kork. Andre arter man finner mye av er pinje, steineik, kermeseik og aleppofuru. Sypresser og palmetre finnes også noen steder. Plantelivet består gjerne av kortvokst krattskog (maquis og garrigue).

Historie

Landene rundt Middelhavet har oppfostret flere tidligere sivilisasjoner, som det gamle Egypt, fønikerne, de gamle grekerne og Romerriket. Havet bandt dem sammen til krig og handel. Den første viktige handelsruta som gikk over Middelhavet var mellom Egypt og den minoiske sivilisasjonen på Kreta. Religionshistorisk har området hatt stor betydning. Troen på den ene Gud, monoteismen, vokste fram i det gamle israelittiske samfunnet. Dette er bakgrunnen for dagens tre monoteistiske religioner; jødedom, kristendom og islam.
Ulike sivilisasjoner dominerte og spredde seg i området. Greske bystater på nordsiden og fønikere på øst- og sørsiden utviklet seg fra ca. år 1000 f.Kr., romerriket fra ca. rundt 500 f.Kr., arabere fra 700-tallet og osmaner fra 1400-tallet. Alle disse har preget store deler av middelhavslandene og bidratt til at de har fått en felles kulturarv.
Hele denne tida har Middelhavet vært en viktig ferdselsåre for handel mellom Europa, Afrika og Asia. Dette endret seg noe med oppdagertiden og utviklingen av større skip som kunne seile rundt Afrika til Det fjerne østen. De gamle handelsrutene mellom Europa og Asia ble lagt ned og Middelhavet mistet mye av gjennomgangstrafikken av varer fra Østen.
Termalvind

Temperaturkontraster mellom ekvator og pol: Økende vestavind med høyden

Polområdene har lav temperatur mens områdene nær ekvator har høy temperatur. Fordi termalvinden blåser rundt områder med lav temperatur på samme måte som den geostrofiske vinden blåser rundt et lavtrykk (syklon), altså mot klokka på nordlige halvkule, er termalvinden på den nordlige halvkule vestlig på midlere bredder. Ser en på Nordpolen fra høyden vil en se en vestlig luftstrøm som kretser rundt jorden mot klokka.
Dersom termalvinden er vestlig betyr det at den atmosfæriske strømmen blir mer vestlig med høyden, siden termalvinden beskriver vindendringen med høyden. Hvis vindfarten er nær null i et visst nivå vil en derfor ha en kraftig vestlig vind i høyere nivå. Dette beskriver i praksis jetstrømen, som er en kraftig vestlig luftstrøm med størst kraft nær tropopausen, og som i hovedsak oppstår som følge av temperaturkontrastene mellom polområdene og ekvator.

Adveksjon av varm eller kald luft: Dreining av den geostrofiske vinden med høyden

Dersom den geostrofiske vinden endrer retning med høyden, kan en ut fra termalvinden avgjøre om en har adveksjon (transport) av varm eller kald luft. Hvis den geostrofiske vinden dreier mot høyre (med klokka) med høyden, som på figuren til høyre, har en varmluftsadveksjon, fordi termalvinden alltid blåser med varmluft til høyre. Hvis vinden dreier til venstre (mot klokka) med høyden har en kaldluftsadveksjon.
Billingstad

Billingstad Vel

Vellet på Billingstad har i tillegg til å arbeide med utbyggings, vedlikeholds og trafikksaker, også arrangement av sosiale aktiviteter som julegrantenningen med fakkeltog ved stasjonen og på Lyn samt den årlige Lynfesten.

Skoler  og barnehager

Øverst på Billingstad ligger Billingstad skole med rundt 250 elever.
Elevene på Billingstad skole begynner som oftest på Torstad ungdomsskole.
Det er flere barnehager og -park på Billingstad.

Stasjonen

Billingstad stasjon ble åpnet 3. mars 1919. En ny stasjonsbygning ble bygget i 1958 i forbindelse med at Drammensbanen ble utbygd til dobbeltspor.

Naboområder

Billingstad ligger nær mange andre små boligområder i Asker og Bærum: Hvalstad, Nesbru, Holmen, samt Tanum og Slependen i Bærum.

Billingstad Idrettsforening - B.I.F

BIF ble opprettet i 1996, og har fotball og allidrett (om vinteren) for barn, og gubbeidrett for de eldre. Aktivitetene er både på Billingstadbanen og på Lyn, en fotballøkke, akebakke og skøytebane med belysning.

Næringsliv

På nedre Billingstad og langs Billingstadsletta er det mange ulike bedrifter og forretninger. IKEA holder til mot Slependen, Varner-gruppen har hovedkontoret sitt på Billingstad, og like ved er Biltilsynet med en trafikkstasjon, ABB og lokalavisen Budstikka med sin redaksjonen.

Gårdsdrift

Åstad gård ligger øverst og sørvest på Billingstad. Gården tilhører nå kommunen og er leid ut til et Impulssenter. Jordene forpaktes av Berger gård. Lenger vest ligger Groset gård og Stokker gård.
Victoria Cisneros

Karriere

I løpet av hennes boksekarriere, har hun bokset mot noen av verdens beste boksere, som Holly Holm, Terri Blair, Layla McCarter, Jill Emery, Ann Marie Saccurato, Lisa Holewyne, og sist Cecilia Brækhus den 15. mai 2010.
Cisneros fikk muligheten til å bokse mot Holly Holm når Melissa Hernández og hennes team besluttet å trekke seg fra kampen den 4. desember 2009.
RTS 2

Bakgrunn

Kanalen startet regulære sendinger 31. desember 1971 som den første fargekanalen i Serbia. Søsterkanalen RTS 1 begynte regulære fargesendinger noen år senere.
Mens RTS 1 er en allmennkanal som henvender seg til et bredt publikum, sender RTS 2 programmer for et smalere publikum. Kanalen sender undervisningsprogrammer, dokumentarer, vitenskapsprogrammer, barne-tv og en del idrett.
RTS 2 var lenge kjent for nostalgiprogrammet Trezor, som gjenopplivet gamle tv-programmer ved å bruke arkivmateriale. Programmet ble overraskende fjernet fra sendeplanen sommeren 2017, men RTS har ikke utelukket at programmet kan komme tilbake på kanalen igjen.
APM Terminals

APM Terminals er et internasjonalt firma som eier og driver container- og havneterminaler i hele verden. Selskapet har hovedsete i Haag, og er 100% eiet av det danske konsortiet A.P. Møller – Mærsk.

Historie

Virksomhetens historie innen drift av havneterminaler går tilbake til 1950-årene, da Maersk Line hadde begynt å håndtere gods på havnekaiene. I 1958 åpnet rederiet sin første havneterminal, da de på havnen i Brooklyn i New York etablerte de første anleggene til å håndtere alminnelig gods og frakt. I 1975 etablerte Maersk den første dedikerte containerterminalen i New York og New Jersey, da de inntok et stort område ved kai 51 ved Port Elizabeth i New Jersey.
APM Terminals ble etablert som et selvstendig selskap under A.P. Møller – Mærsk i 2001 og fikk hovedsete i Maersks hovedkontor på Esplanaden i København. I 2004 flyttet APM Terminals sitt hovedkontor til den nederlandske regjeringsbyen Haag. I januar 2012 leverte APM Terminals ytelser til mer enn 60 rederier fra anlegg i 63 havner, samt 189 landbaserte lagre og kontorer i 61 land på fem kontinenter.
Turn Out the Stars

Turn Out the Stars er et musikkalbum med Magni Wentzel, utgitt i 1997. På albumet deltar også Roger Kellaway på piano og Mads Vinding på bass.
Regulakjeda

Regulakjeda utgjør den nordøstre delen av fjellområdet Borgmassivet i Dronning Maud Land i Antarktis, fra Jøkulskarvet i sørvest til Ytstenut i nordøst. Fjellkjeden består av en rekke topper, inkludert Flårjuven, Aurhø, Hornet og Snøhetta, sørvest for Ahlmannryggen.
Borgmassivet ble flyfotografert av den tyske antarktisekspedisjonen 1938–39 under ledelse av Alfred Ritscher, men vistes ikke korrekt på kartene som ble utarbeidet på ekspedisjonen. Detaljert kartlegging ble utført av norske kartografer basert på undersøkelser og flyfotografering gjennomført under Maudheimekspedisjonen 1949–52. Regulakjeda er navngitt etter Herbert Regula, meteorolog på den tyske antarktisekspedisjonen. Tyskerne navnga en fjellkjede i dette området Regula-Kette, men det er høyst usikkert på om det dreier seg om samme kjede.
Shangyou

Shangyou (kinesisk: 上犹县; pinyin: Shàngyóu Xiàn) er et fylke i provinsen Jiangxi i Folkerepublikken Kina. Det ligger i byprefekturet Ganzhou.
Befolkningen var på 276 671 innbyggere i 1999.
Lijin (skatt)

Lijin eller likin (kinesisk: 厘金, pinyin: líjīn) var en form for lokal skattlegging i Kina som først ble tatt i bruk for å finansierer de overveiende lokalt rekrutterte hærer som ble satt inn for å slå ned Taipingopprøret midt på 1800-tallet.
Det var embedsmannen Lei Yixian som første hang utskrev skatten i 1853 i området rundt Yangzhou, der det gjaldt å bekjempe opprørsbandene som herjet. Qinghoffeet i Beijing godkjente tiltaket ettersom man der ikke hadde nok penger til å finansiere oppbyggingen av styrkene, og snart ble lijinskatten en viktig finansieringskilde i kam,pen mot både Taipingopprøret og Nianopprøret.
Skatten ble ilagt på en ad valorem-basis på gods i transitt og på forretninger, og ratene varierte fra to til ti prosent.
Etter at Taipingopprøret var knust omkring år 1864 fortsatte man imidlertid å innkreve skatten, som ble til en viktig inntektskilde for lokale styresmakter. Dette desto mere etter at Kina mistet sin selvråderett hva gjaldt handelstariffer i og med Nanjingtraktaten. På mange måter innebar lijinskatten en desentralisering av statlig styringsmakt etter Taipingopprøret.
Utenlandske handelsfolk i traktathavnene mente at lijinskatten var til hinder for vareimporten til Kina og at den stred mot inngåtte handelsavtaler. De begynte da på en rekke forsøk på å få avskaffet skatten, men uten å lykkes.
Lijinskatten ble først avskaffet av den kinesiske republikanske regjering 1. januar 1931.
Tångaberg

Tångaberg er et tettsted i Varberg kommune i Hallands län i Halland i Sverige. Det ligger rundt 10 kilometer nord for Varberg. I 2010 hadde tettstedet 468 innbyggere.
Den største virksomheten i Tångaberg er lampefabrikken Belid AB med 125 tilsatte. Utenfor Tångaberg ligger Balgö, Hallands største øy, med rikt fugleliv og naturreservat for sel. I Tångaberg finnes campingbyene Kråkeberg og Kärradal. Sykkelveien gjennom Halland, Gnistleden, går gjennom Tångaberg og Kärradal.
Regenthonningeter

Taksonomi

Regenthonningeter ble først beskrevet i 1794 av naturalisten George Shaw. Den ble kjent som Xanthomyza phrygia i mange år. Imidlertid viser genetiske analyser (Christidis & Boles 2008) at den er riktig beskrevet som Anthochaera phrygia. Xanthomyza phrygia bibeholdes som subgruppe.

Utbredelse

Regenthonningeter var vanlig i den østlige Australia. Idag er arten kritisk truet. den tre hovedrugingområdene er Bundarra-Barraba område og Capertee Valley i New South Wales, og nordøst Victoria.
The Late Captain Pierce

Overblikk

Dette var fjerde episode i fjerde sesong og sendt første gang 3. oktober 1975. Episoden ble skrevet av forfatterbrødrene Glen Charles og Les Charles og regissert av Alan Alda.
Gjesteroller i denne episoden var Richard Masur som løytnant «Digger» Detmuller, Eldon Quick som kaptein Pratt, Sherry Steffens som sykepleier Able og Kellye Nakahara som sykepleier Baker.
En byråkratisk feil gjør at hæren tror at «Hawkeye» er død, og han nyter mangelen på ansvar som kommer av situasjonen, mens han forsøker å få sin far på tråden hjemme i Maine for å forsikre han at han er i live.
Dyden driver dank

Bakgrunn

Den danske regissøren Lau Lauritzen sr. var i Norge under en filminnspilling og overvar en opptreden med Ruszt-Nissen på Casino i Kristiania. Den grasiøse danserinnen gjorde et sterkt inntrykk på ham. Lauritzen sr. innbød henne til Danmark for å spille i hans nye film, Dyden driver dank. Niels Petter Solberg skriver i boka Norske filmdivaer i Hollywood at regissøren ble enda mer grepet av den unge norske kvinnen da han fikk se hvordan filmkameraet fanget inn hennes vakre bevegelser og mimikk.

Handling

Det er sommer. Telegrafstolpen og Tilhengeren flykter vekk fra storbyens solglødende steinørken og ut til landlige omgivelser. Gjennom deres medfødte freidighet og et hjemmekonstruert fotoapparat håper de å kunne tjene penger til livets opphold. Det går imidlertid ikke så godt for dem. Folk kan nok være villige til å bli fotografert, men ikke til å betale på forskudd. En dag går det galt når Telegrafstolpen havner i klørne på en sint slakter og kameraet blir ødelagt.
Per Krohg

Bakgrunn

Per Krohg var sønn av malerne Oda og Christian Krohg. Han var far til Even Krohg og billedkunstnerne Guy Krohg, Morten Krohg og Veronica Krohg. 
Familien bodde i Paris da Per Krohg vokste opp.

Kunstner

Han viste tidlig store kunstneriske talenter, og var elev først hos faren fra 1903 til 1907, og så hos Henri Matisse fra 1909 til 1910. Han ble påvirket av kunststrømningene i Paris, og særlig kubismen ble viktig i utviklingen av uttrykksformen hans. Et av Per Kroghs viktigste bilder er «Les Remailleuses», utstilt i elitedivisjonen på Salon de Tuileries i Paris 1924.
Per Krohg har utsmykket flere offentlige bygg med store freskomalerier, blant annet Sikkerhetsrådets sal i FN-bygningen i New York, Kunstnernes Hus i Oslo, Fysikkbygningens vestibyle ved Universitetet i Oslo og Rådhuset i Oslo.  Han er representert med 6 verker på Statens Museum for Kunst i København. 
I unge år arbeidet han som avistegner og lærte tango i Paris. I 1913 innførte Krohg og hans første kone, Lucy Vidil, tangoen i Norge. Oppvisningen foregikk på revyscenen Chat Noir. Imidlertid danset Per Krohg aldri tango offentlig etter første verdenskrig. Under oppholdet i Paris laget den franske billedhuggeren Chana Orloff i 1924 en skulptur av Per Krohg, sittende med et trekkspill. Den står nå utenfor lokalene til Kunstnerforbundet i Kjeld Stubs gate 3 i Oslo.
Han er gravlagt på Vår Frelsers gravlund i familiens grav, sammen med blant annet sin oldefar, politikeren Christian Krohg. Hans foreldre hviler i æreslunden på samme gravlund.

Priser og utmerkelser (utvalg)

Krohg var kommandør av St. Olavs Orden og innehaver av Kongens fortjenstmedalje i gull. I 1948 mottok han Prins Eugen-medaljen.
Euscorpius lycius

Utseende

Nokså små (gjerne 30-50 mm), middels kraftige skorpioner med kraftige pedipalper (klør). Kroppen er temmelig jevnbred, halen kort og tynn med et temmelig slankt broddsegment (dermed også små giftkjertler).

Levevis

Disse skorpionene finnes gjerne i tørre, åpne områder, for eksempel maquis.

Utbredelse

Slekten finnes i familien Euscorpiidae som er den artsrikeste skorpiongruppen i Europa, der det er funnet 14 arter i denne slekten. Arten finnes i Tyrkia.
Elytrimitatrix

Utseende

Middelsstore (den nordamerikanske arten 16-25 millimeter), slanke, blanke, mer eller mindre brunlige trebukker, ofte med lyse flekker på dekkvingene. Antennene er slanke og lengre enn kroppen, i alle fall hos hannene. Hodet er rundet, pronotum sekskantet med en pigg midt på hver sidekant. Dekkvingene er avsmalnende bakover, beina middels lange med fortykkede lår.

Levevis

Som andre trebukker lever larvene av de fleste artene i død ved. De voksne billene er oftest nattaktive.

Utbredelse

Slekten er utbredt i Mellom-Amerika med én art i det østlige USA.
Fotball under Sommer-OL 2016 – Menn

Mennenes fotballturnering under OL i Rio 2016 avholdes fra 3. til 20. august i Brasil. 
I tillegg til OL-vertsbyen Rio de Janeiro, spilles det også kamper i Belo Horizonte, Brasília, Salvador, São Paulo og Manaus. Alle seks byene var verter for kamper under Fotball-VM i Brasil 2014, der Estádio Olímpico João Havelange i Rio er den eneste OL-arenaen som ikke var en VM-arena i 2014. 
Alle fotballforbund som er tilsluttet FIFA kan stille med deltakerlag til kvalifisering i turneringen. Herrelagene er begrenset til spillere under 23 år (U-23, født på eller etter 1. januar 1993), men kan i tillegg stille med inntil tre spillere over 23 år. For kvinnelagene er det ingen aldersbegrensning. 
Turneringens største spillerprofil er Neymar Jr., som valgte å representere Brasil under Fotball i Sommer-OL, fremfor under Copa América 2016, da FC Barcelona stilte ham et ultimatum.

Gruppespillet

De 2 beste lagene i gruppene går videre til utslagsrunden. Rankingen er:
1 Poengsum oppnådd i gruppespillskampene.
2 Målforskjell i gruppespillskampene.
3 Antall scorede mål i gruppespillskampene.
4 Om de ovenstående er likt blir avansement avgjort ved loddtrekning.
12 bilder

12 Bilder er et musikkalbum med Eirik Lie, utgitt i 1996. Dette er hans første og hittil siste plate som soloartist. Inneholder musikk skrevet for forskjellige visuelle prosjekter, som teater, film, performance og installasjoner/utstillinger. Albumet ble ingen salgssuksess, men fikk en god del radiospilling i utlandet, bl.a. i USA, Canada, Brasil, Russland, Armenia, Israel og Australia. Ett av sporene, "112 Par Sko", ble valgt ut av American Composers Forum til å være med på deres samle-CD "Sonic Circuits V", som kom ut i oktober 1997. Denne inneholder musikk av komponister fra USA, Frankrike, Canada, England, og Norge, og utgjorde grunnstammen i Sonic Circuits Electro-Acoustic Music festivalene i USA og Canada dette året.
Musikken er også blitt brukt til å lydlegge TV-produksjoner i Norge, Danmark, Finland og Storbritannia.
Eiichi Uemura

Karriere

Eiichi Uemura startet sin profesjonelle karriere i Ventforet Kofu i 1999.
Tindr (krater)

Tindr er et nedslagskrater på Callisto, en av Jupiters måner. Den er oppkalt etter en av forfedrene til Óttar i norrøn mytologi. Dette er et eksempel på et krater med en grop i midten.
Al Ain

Al Ain (arabisk: العين, som betyr Øyet eller Vannkilden) er den fjerde største byen i De forente arabiske emirater. Den er kjent som The Garden City of the UAE. Byen hadde 421 948 innbyggere i 2005, med et antatt folketall i hele byområdet inklusive forsteder på 614 000 i 2007. Den ligger i emiratet Abu Dhabi, 130 km øst for hovedstaden Abu Dhabi. Al Ain ligger ved Hafeetfjellet (1 300 moh.), som igjen inngår i Hattafjellene, ved grensen til Oman. Byen er sammenvokst med Al Buraimi på Oman-siden av grensen, slik at byen er en «delt» by. 
Byen har trolig vært bosatt kontinuerlig i 4 000 år. Al Ain er en oaseby med gammel handelsvirksomhet, eldre moskéer og to fort fra 1700-tallet. Det underjordiske irrigasjons-systemet (falaj) har blitt utnyttet i jordbruket i et par tusen år. I Al Ain ble også den første statslederen for De forente arabiske emirater, Zayed bin Sultan Al Nahyan, født, og byen er et viktig symbolsk sted for landets nasjonalfølelse. Befolkningen består av en større andel innfødte emirati enn i noen annen av landets storbyer, men også i Al Ain er majoriteten indere, som den er ellers i landet. 
Al Ain har en internasjonal flyplass som er mye brukt i chartertrafikken – Al Ain internasjonale lufthavn. Motorveiene som knytter Al Ain, Abu Dhabi og Dubai sammen, former et triangel midt i landet og hver by ligger 130 kilometer fra de andre to. Motorvei nr 22 går vest til Abu Dhabi, mens motorvei nr 66 går nordover til Dubai. Al Ain Stadium er arenaen til byens suksessrike fotballag Al Ain FC.
Al Ain har en zoologisk hage, og arkeologiske funnsteder ved Al Hili nord i byen. Al Hili har også en større fornøyelsespark.
Byen er sete for landets ledende universitet – United Arab Emirates University med 20 000 studenter – mens det dessuten befinner seg to tekniske høyskoler og et privat universitet, Al Ain University of Science and Technology, her. UAE University startet i 2006 opp et universitetssykehus – Tawam University – som året etter ble knyttet formelt til Johns Hopkins Hospital i Baltimore, og idag administreres i nært faglig samarbeid med Johns Hopkins Hospital.
Tordivelen og flua

«Tordivelen og flua» er en norsk folkevise av typen middelalderballade. Det er en humoristisk sang hvor dyr oppfører seg som mennesker. I TSB-katalogen er den typologisert som F67, mens M. B. Landstad har den som nr. 88 i Norske Folkeviser fra 1854. I telemarkstradisjonen kalles visa oftest «Tor Brynjulf og fluga».
«Tordivelen og flua» finnes også i Danmark, Sverige og på Færøyene.

Innhold

Tordivelen drar på frieri til flua. Først vil hun ikke ha ham, men til slutt sier hun ja og det blir bryllup. Visa er en parodi på riddervisene; tordivelen oppfører seg som en ridder, og flua som en edel jomfru, men bryllupet står på en hestelort.
En annen ballade med samme motiv er «Ravnebyllup i Kråkelund» (TSB F68).
Mikhail Gurevitsj (flykonstruktør)

Liv og karrière

Mikojan ble født inn i en jødisk familie Hvor hans far arbeidet i en vingård i den lille byen Rubanshchina i (Kursk-regionen i Russland). I 1910 ble han uteksaminert fra gymnaset i Okhtyrka (Kharkov-regionen) og studerte matematikk ved Kharkov-universitetet. Etter et år ble han utvist for å ha deltatt i revolusjonære aktiviteter, og fortsatte sin utdannelse ved Université de Montpellier i Frankrike
Sommeren 1914 Gurevich var på besøk i sitt hjem da første verdenskrig brøt ut. Denne og den senere russiske borgerkrigen førte til at han måtte avbryte sin utdanning. I 1925 han ble uteksaminert fra luftfartsfakultet ved Kharkov Teknologiske Institutt og begynte å arbeidet som ingeniør i et statlig selskap, Heat and Power
I 1929 flyttet Gurevich  til Moskva for å forfølge en karrière som flykonstruktør . Sovjetisk flykonstruksjon var et statlig anliggende, organisert i såkalte OKB eller konstruksjonsbyråer. I 1937 ledet Gurevich et konstruksjonbyrå i Polikarpov, Polikarpov Design Byrå, hvor han møtte sin fremtidige partner, Artem Mikojan. På slutten av 1939 etablerte de sammen Mikojan-Gurevich Design Byrå, med Gurevich i stillingen som assisterende konstruktør, og etter 1957 som sjefkonstruktør, en post han hadde til han gikk av i 1964. Dette var ganske bemerkelsesverdig, tatt i betraktning av at han aldri sluttet seg til kommunistpartiet.
I 1940 konstruerte og bygde Mikojan og Gurevich høyhastighetsflyet MiG-1, et jagerfly fra et prosjekt delvis utviklet av Polikarpovs gruppe. Det forbedrede MiG-3 jagerfly ble mye brukt under andre verdenskrig. I årene etter krigen utviklet de det første sovjetiske kampflyet, inklusive de første supersoniske modellene. Den siste modellen Gurevich arbeidet med var MiG-25 som er blant de raskeste militære fly noen gang brukt i aktiv tjeneste.
Deres hovedfokus var høy hastighet, rask oppstigning, og høy flyhøyde.
Farmasiforbundet

Farmasiforbundet er et fagforbund for apotekansatte, i første rekke apotekteknikere, som er den største yrkesgruppa i apotek. Forbundet har rundt 3 500 medlemmer. Norges tekniske apotekpersonales forening ble stiftet i 1937 og har senere endret navn, først til Norsk apotekteknikerforbund, og senere til Farmasiforbundet. Forbundet er fra 1. januar 2014 en yrkesorganisasjon i Parat. Forbundsleder er Irene Hope.
Farmasiforbundet utgir medlemsbladet Farmasiliv med fem utgaver pr. år.